કોંગ્રેસ તરફથી પ્રદેશ પ્રમુખ ભરતસિંહ સોલંકી, પક્ષના રાષ્ટ્રીય પ્રવકતા શકિતસિંહ ગોહિલ, પૂર્વ પ્રમુખ સિદ્ધાર્થ પટેલ અને અર્જુન મોઢવાડિયા તેમજ ઉપપ્રમુખ બાબુ માંગુકિયા હાજર રહ્યા હોવાનું જણાવતાં પક્ષના પ્રદેશ પ્રવકતા જયરાજસિંહ પરમાર વધુમાં કહે છે સમગ્ર બેઠક હકારાત્મક માહોલમાં થઇ હતી અને હવે કપિલ સિબ્બલ બેઠકનો રિપોર્ટ પક્ષના રાષ્ટ્રીય ઉપાધ્યક્ષ રાહુલ ગાંધીને સોંપશે અને રાહુલ ગાંધી પક્ષના રાષ્ટ્રીય અધ્યક્ષા સોનિયા ગાંધી સાથે ચર્ચા-વિચારણા કરશે અને બે-ત્રણ દિવસમાં ‘પાસ’ સાથે ફરીથી બેઠક યોજાશે. હાલના ૪૯ ટકા ઓબીસી અનામત સાથે છેડછાડ કર્યા વગર બિનઅનામત વર્ગને બંધારણની જોગવાઇ મુજબ અનામત આપવાની નીતિને અંતિમ ઓપ અપાઇ રહ્યો છે.